
[bookmark: _Hlk147929007]Евразия экономикалык бирлигине мүчө мамлекеттердин салык органдарынын ортосунда төлөнгөн кыйыр салыктардын суммасы тууралуу маалымат алмашуу жөнүндө 2009-жылдын 11-декабрындагы Протоколго өзгөртүүлөрдү киргизүү тууралуу 
ПРОТОКОЛ 
Мындан ары Тараптар деп аталуучу Беларусь Республикасынын Салыктар жана жыйымдар боюнча министрлиги, Казакстан Республикасынын Финансы министрлиги жана Россия Федерациясынын Финансы министрлиги төмөнкүлөр тууралуу макулдашышты:

1-берене
[bookmark: _Hlk147928364]Евразия экономикалык бирлигине мүчө мамлекеттердин салык органдарынын ортосунда төлөнгөн кыйыр салыктардын суммасы тууралуу маалымат алмашуу жөнүндө 2009-жылдын 11-декабрындагы Протоколго төмөнкүдөй өзгөртүүлөр киргизилсин:
7-берене төмөнкүдөй редакцияда баяндалсын:
«7-берене
Ушул Протоколду чечмелөөгө жана (же) колдонууга байланыштуу талаш-тартыштар 2014-жылдын 29-майындагы Евразия экономикалык бирлиги жөнүндө Келишимдин 112-беренесинде аныкталган тартипте чечилет.»; 
төмөнкүдөй мазмундагы71-берене менен толукталсын:
«71-берене
Ушул Протокол Евразия экономикалык бирлигинин алкагындагы эл аралык келишим болуп саналат жана Евразия экономикалык бирлигинин укугуна кирет.
Евразия экономикалык бирлигине жаңы мамлекеттердин кошулуусунда алардын ушул Протоколго кошулуусу өзүнчө протоколго ылайык жүзөгө ашырылат.»;
[bookmark: _Hlk147928875]Аталган Протоколдун 1 жана 2-тиркемелериндеги номерленген аталыштардагы «бажы бирлигинин мүчө мамлекеттери» деген сөздөр «Евразия экономикалык бирлигинин мүчө мамлекеттери» деген сөздөр менен алмаштырылсын.
2-берене
Ушул Протокол Евразия экономикалык бирлигине мүчө мамлекеттердин салык органдарынын ортосунда төлөнгөн кыйыр салыктардын суммасы тууралуу маалымат алмашуу жөнүндө 2009-жылдын 11-декабрындагы Протоколго өзгөртүүлөрдү киргизүү тууралуу 2014-жылдын 8-октябрындагы Протокол күчүнө киргенден кийинки күндөн тартып күчүнө кирет.

2014-жылы «31» декабрда Москва шаарында бир түп нускада орус тилинде түзүлдү. 
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуу менен, Тараптардын ар бирине анын күбөлөндүрүлгөн көчүрмөсүн жөнөтөт.

